સાબરડેરી દ્વારા દુધ ઉત્પાદકોને વાર્ષિક ભાવ વધારો દર વર્ષ કરતાં પણ ઓછો ચુકવાતાં તાજેતરમાં જ ખેડૂતો દ્વારા સાબરડેરી ખાતે જંગી જનમેનદની એકઠી કરવાનું આયોજન કરાયું હતું. જો કે સમગ્ર આયોજન સામે દુધ ઉત્પાદકોને એકઠા થતા રોકવા અરવલ્લી જિલ્લામાં પોલીસ ખડકીને દુધ ઉત્પાદકોને સાબરડેરી ખાતે પહોંચતા રોકી લેવાયા હતા.જો કે સાબરડેરીની નિતિઓને કારણે ખેડૂતોમાં પ્રવર્તમાન સંજોગોમાં પણ રોષ પ્રગટી રહ્યો છે ત્યારે અરવલ્લી જિલ્લા કોંગ્રેસ દ્વારા પણ ખેડૂતોને સાબરડેરી દ્વારા થતા અન્યાય સામે બંડ પોકારી અરવલ્લી જિલ્લા કલેક્ટરને ભાવ વધારા મુદ્દે આવેદન પાઠવ્યું હતું.